Izglītības un zinātnes ministrijas

# Eiropas Savienības pētniecības, inovāciju, tehnoloģiju attīstības un demonstrācijas programmu projektu vērtēšanas komisijas

(izveidota ar Izglītības un zinātnes ministres 2022.gada 30.marta rīkojumu Nr. 1-2e/22/114)

# sēdes

# PROTOKOLS

Nr.2022/4

**Sēdes norise:** 2022.gada 18.oktobrī plkst. 10.00

Rīgā, ZOOM platformā

**Sēdē piedalās:**

Eiropas Savienības pētniecības, inovāciju, tehnoloģiju attīstības un demonstrācijas programmu projektu vērtēšanas komisijas (turpmāk – komisija) priekšsēdētājs un sēdes vadītājs:

Dmitrijs Stepanovs Izglītības un zinātnes ministrijas valsts sekretāra vietnieks – Augstākās izglītības, zinātnes un inovāciju departamenta direktors

Komisijas priekšsēdētāja vietnieks:

Lauma Sīka Izglītības un zinātnes ministrijas Augstākās izglītības, zinātnes un inovāciju departamenta direktora vietniece

Komisijas locekļi:

Uldis Berķis Izglītības un zinātnes ministrijas Augstākās izglītības, zinātnes un inovāciju departamenta RIS3 vienības vadītājs (aizvietotājs komisijas locekļa J. Paidera prombūtnes laikā)

Mārtiņš Jansons Ekonomikas ministrijas Uzņēmējdarbības konkurētspējas departamenta direktora vietnieks

Māris Kromāns Latvijas Investīciju un attīstības aģentūras Zinātnes komercializācijas nodaļas vadītājs

Kristīne Kazerovska Vides aizsardzības un reģionālās attīstības ministrijas Vides aizsardzības departamenta direktores vietniece

Elīna Briņķe Veselības ministrijas Pārnozaru politikas nodaļas vecākā eksperte (aizvietotāja komisijas locekles Evijas Baltiņas prombūtnes laikā)

Elita Zondaka Latvijas Zinātnes padomes direktora vietniece, Starptautiskās sadarbības programmu projektu departamenta direktore

Eksperts:

Jānis Ancāns Latvijas Zinātnes padomes Starptautiskās sadarbības programmu projektu departamenta Nacionālā kontaktpunkta vadītājs

**Sēdē nepiedalās:**

Jānis Paiders Izglītības un zinātnes ministrijas Augstākās izglītības, zinātnes un inovāciju departamenta direktora vietnieks zinātnes jomā

Mārtiņš Rutkis Latvijas Zinātņu akadēmijas akadēmiķis

Evija Baltiņa Veselības ministrijas Pārnozaru politikas nodaļas vecākā eksperte

**Komisijas sekretāre:**

Maija Bundule Latvijas Zinātnes padomes Starptautiskās sadarbības programmu projektu departamenta Pētniecības starptautisko programmu nodaļas vadītāja

**Protokolē:**

Elza Zeidlere Latvijas Zinātnes padomes Starptautiskās sadarbības programmu projektu departamenta Pētniecības starptautisko programmu nodaļas vecākā eksperte

Komisijas locekļi apstiprina šādu komisijas sēdes dienas kārtību:

1. Pārskats par Latvijas dalībnieku sekmēm pamatprogrammas Apvārsnis Eiropa konkursos.
2. Par Latvijas 2022.gada dalības maksu *CLARIN ERIC*.
3. Par Latvijas 2022.gada dalības maksu *ESS ERIC*.
4. Par finansējuma piešķiršanu Apvārsnis Eiropa ietvaros atbalstīta pētniecības projekta *AUGMENTED CCAM* īstenošanai Latvijas Mobilais Telefons SIA.
5. Par finansējuma piešķiršanu Apvārsnis Eiropa ietvaros atbalstītas Eiropas Partnerības projekta *PARC* īstenošanai Rīgas Stradiņa universitātē un Latvijas Universitātē.
6. Par finansējuma piešķiršanu Eiropas inovāciju un tehnoloģiju institūta (*EIT*) inovāciju kopienas “Izejvielas” ietvaros atbalstīta pētniecības projekta *CO2CARBON* īstenošanai Rīgas Tehniskajā universitātē.
7. Par papildu līdzfinansējuma piešķiršanu Apvārsnis Eiropa Partnerības *Key Digital Technologies* projekta *EdgeAI* īstenošanai Elektronikas un datorzinātņu institūtā.
8. Par **Latvijas Zinātnes padomes** dalību Eiropas Partnerības *Innovative SME (Eurostars)* projektu konkursā.
9. Par **Latvijas Zinātnes padomes** dalību *EUREKA* Klasteru programmas klastera *Xecs* projektu konkursā.
10. Par **Latvijas Zinātnes padomes** dalību Eiropas Partnerības *Water4All* projektu konkursā.
11. Par **Latvijas Zinātnes padomes** dalību Eiropas Partnerības *DUT* projektu konkursā.
12. Par atbalstāmo projektu skaitu *ERA-NET Cofund TRANSCAN 3, NEURON Cofund 2, JPND, ERA PerMed* un *JPI AMR Action* 2022.gada projektu konkursos.
13. Par dalību *COST* akcijās.

Sēdē izskatītie jautājumi un pieņemtie lēmumi:

1. **Pārskats par Latvijas dalībnieku sekmēm pamatprogrammas Apvārsnis Eiropa konkursos.**

**Uz komisijas sēdi pieaicinātais eksperts, Latvijas Zinātnes padomes Starptautiskās sadarbības programmu projektu departamenta Nacionālā kontaktpunkta vadītājs, Jānis Ancāns sniedz komisijai pārskatu par Latvijas dalībnieku sekmēm pamatprogrammas Apvārsnis Eiropa konkursos līdz 2022.gada 6.septembrim, tai skaitā informāciju par** Latvijas organizāciju iesniegto un sekmīgo projektu skaitu pamatprogrammas Apvārsnis Eiropa konkursos un projektu īstenošanai piesaistītā finansējuma apmēru (prezentācija pievienota pielikumā).

1. **Par Latvijas 2022.gada dalības maksu *CLARIN ERIC*.**

**Latvijas Zinātnes padomes lietvedībā 2022.gada 18.jūlijā (reģistrācijas Nr. 7-3-2.S-1471) tika saņemts *CLARIN ERIC* 2022.gada 13.jūlija rēķins Nr. CE2022/16 par Latvijas 2022.gada dalības maksu *CLARIN ERIC* konsorcijā. Rēķina kopējā summa ir 14 384,00 EUR.**

**Lēmums Nr. 1:**

**Pamatojoties uz MK noteikumu Nr.259 4.2.5. apakšpunktu, apmaksāt *CLARIN ERIC* Latvijas 2022.gada dalības maksas rēķinu 14 384,00 EUR apmērā.**

1. **Par Latvijas 2022.gada dalības maksu *ESS ERIC*.**

**Latvijas Zinātnes padomes lietvedībā 2022.gada 27.septembrī (reģistrācijas Nr. 7-3-2.S-2036) tika saņemts *European Social Survey* (ESS) ERIC 2022.gada 26.septembra rēķins Nr. 0261 par Latvijas dalības maksu *ESS ERIC* konsorcijā. Rēķina kopējā summa ir 22 500,00 EUR.**

**Lēmums Nr.2:**

**Pamatojoties uz MK noteikumu Nr.259 4.2.5. apakšpunktu, apmaksāt *ESS ERIC* Latvijas 2022.gada dalības maksas rēķinu 22 500,00 EUR apmērā.**

1. **Par finansējuma piešķiršanu Apvārsnis Eiropa ietvaros atbalstīta pētniecības projekta *AUGMENTED CCAM* īstenošanai Latvijas Mobilais Telefons SIA.**

**Latvijas Zinātnes padomes lietvedībā 2022.gada 25.maijā (reģistrācijas Nr.** **7-3-2.S-1009) tika saņemts “Latvijas Mobilais Telefons” SIA pieteikums par atbalsta piešķiršanu pētniecības projekta *“Augmenting and Evaluating the Physical and Digital Infrastructure for CCAM deployment” (AUGMENTED CCAM)*** īstenošanai. Pieteikums par atbalsta piešķiršanu projekta ***AUGMENTED CCAM*** īstenošanai atbilst MK noteikumu Nr.259 prasībām. Ņemot vērā ar Eiropas Komisiju 2022.gada 3.jūnijā noslēgto līgumu Nr. 101069717 (*Grant Agreement*), projekta ***AUGMENTED CCAM*** īstenošanas kopējās izmaksas “Latvijas Mobilais Telefons” SIA ir noteiktas **343 880,21 EUR** apmērā, tostarp Eiropas Komisijas finansējums **206 328,13 EUR** apmērā, kas ir 60% no pētniecības projekta kopējām izmaksām. Latvijas valsts budžeta atbalsts šī projekta īstenošanai, ievērojot piemērojamo valsts atbalsta intensitāti lielam uzņēmumam, kas projektā veic eksperimentāli tehniskās priekšizpētes darbus un rūpnieciskos pētījumus, var sasniegt 50% no projekta ***AUGMENTED CCAM*** izmaksu daļas, kas netiek segta ar Eiropas Komisijas piešķirto finansējumu. Ievērojot iepriekš minēto, valsts atbalsts projekta ***AUGMENTED CCAM*** īstenošanai var tikt piešķirts **68 776,04 EUR**, un projekta izmaksas **68 776,04 EUR** apmērā atbalsta pretendents sedz no paša līdzekļiem.

“Latvijas Mobilais Telefons” SIA projekta ***AUGMENTED CCAM*** īstenošanai pieprasījis valsts budžeta finansējumu **68 776,04 EUR** apmērā. Projekta ***AUGMENTED CCAM*** pirmā posma īstenošanai pieprasīts finansējums **23 000,00 EUR** apmērā.

|  |  |  |  |  |  |  |
| --- | --- | --- | --- | --- | --- | --- |
| **Projekta nosaukums/ akronīms** | **Projekta iesniegums** | **Projekta īstenošanas laiks** | **Institūcija/ projekta vadītājs** | **Projekta veids/**  **finansējums (EUR) uz projekta īstenošanas laiku** | **Atbilstība MK 26.05.2015. noteikumiem Nr.259** | **Priekšlikumi finansējuma piešķiršanai** |
| *Augmenting and Evaluating the Physical and Digital Infrastructure for CCAM deployment/*  ***AUGMENTED CCAM*** | 25.05.2022. | 01.09.2022.-31.12.2025. | Latvijas Mobilais Telefons SIA/  Olga Skribe | **Pētniecības projekts/**  **Projekta kopējās izmaksas:**  343 880,21 EUR,  **Latvijas valsts budžeta dotācija:**  68 776,04 EUR,  **Eiropas Komisijas finansējums:**  206 328,13 EUR,  **Atbalsta pretendenta paša finansējums:** 68 776,04 EUR. | Atbilst | Priekšlikumi komisijas lēmumam:  piešķirt finansējumu projekta īstenošanai;  projekta 1.posma īstenošanai piešķirt valsts budžeta finansējumu 23 000,00 EUR, ar pēcapmaksu. |

**Lēmums Nr.3:**

Pamatojoties uz MK noteikumu Nr.259 4.1.1. apakšpunktu un 19.8. apakšpunktu, piešķirt “Latvijas Mobilais Telefons” SIA valsts atbalstu projekta ***“Augmenting and Evaluating the Physical and Digital Infrastructure for CCAM deployment” (AUGMENTED CCAM)*** īstenošanai **68 776,04 EUR** apmērā. Projekta ***AUGMENTED CCAM*** pirmā posma īstenošanai piešķirt valsts budžeta finansējumu **23 000,00 EUR** apmērā, ar pēcapmaksu.

1. **Par finansējuma piešķiršanu Apvārsnis Eiropa ietvaros atbalstītas Eiropas Partnerības projekta *PARC* īstenošanai Rīgas Stradiņa universitātē un Latvijas Universitātē.**

**Latvijas Zinātnes padomes lietvedībā 2022.gada 10.jūnijā (reģistrācijas Nr.** **7-3-1.S-1167) tika saņemts Rīgas Stradiņa universitātes** pieteikums par atbalsta piešķiršanu Eiropas Partnerības “*Partnership for the Assessment of Risks from Chemicals” (****PARC****)* īstenošanai.Pieteikums par atbalsta piešķiršanu projekta ***PARC*** īstenošanai atbilst MK noteikumu Nr.259 prasībām. Ņemot vērā Eiropas Komisijas 2022.gada 19.maija dotāciju līgumu Nr. 101057014 (*Grant Agreement*), projekta ***PARC*** kopējās izmaksas ir noteiktas **735 243,75 EUR,** tostarp Eiropas Komisijas finansējums **367 621,88 EUR** apmērā. Līdzfinansējums no Latvijas valsts budžeta ir pieprasīts **367 621,87 EUR** apmērā. Projekta ***PARC*** kopējās izmaksās iekļauts finansējums Latvijas Universitātei, kas šajā projektāpiedalās kā ar Rīgas Stradiņa universitāti saistīta institūcija, **111 150,00 EUR** apmērā, ko sastāda Eiropas Komisijas finansējums **55 575,00 EUR** apmērā un valsts budžeta finansējums **55 575,00 EUR** apmērā. Projekta ***PARC*** pirmā posma īstenošanai ir pieprasīts valsts budžeta finansējums **65 585,44 EUR** apmērā.

|  |  |  |  |  |  |  |
| --- | --- | --- | --- | --- | --- | --- |
| **Projekta nosaukums/ akronīms** | **Projekta iesniegums** | **Projekta īstenošanas laiks** | **Institūcija/ projekta vadītājs** | **Projekta veids/**  **finansējums (EUR) uz projekta īstenošanas laiku** | **Atbilstība MK 26.05.2015. noteikumiem Nr.259** | **Priekšlikumi finansējuma piešķiršanai** |
| *Partnership for the Assessment of Risks from Chemicals/*  ***PARC*** | 10.06.2022. | 01.05.2022.-30.04.2029. | Rīgas Stradiņa universitāte/  Inese Mārtiņsone | **Pētniecības projekts/**  **Projekta kopējās izmaksas:**  735 243,75 EUR,  **Latvijas valsts budžeta dotācija:**  367 621,87 EUR,  **Eiropas Komisijas finansējums:**  367 621,88 EUR,  **Atbalsta pretendenta paša finansējums:** 0,00EUR. | Atbilst | Priekšlikumi komisijas lēmumam:  piešķirt finansējumu projekta īstenošanai;  projekta 1.posma īstenošanai piešķirt valsts budžeta finansējumu 65 585,44 EUR, ar avansa maksājumu 52 468,35 EUR apmērā. |

**Lēmums Nr.4:**

Pamatojoties uz MK noteikumu Nr.259 4.1.8. apakšpunktu un 19.8. apakšpunktu, piešķirt Rīgas Stradiņa universitātei valsts līdzfinansējumu projekta “*Partnership for the Assessment of Risks from Chemicals” (****PARC****)* īstenošanai **367 621,87 EUR** apmērā. Projekta ***PARC*** pirmā posma īstenošanai piešķirt valsts budžeta finansējumu **65 585,44 EUR** apmērā, ar avansa maksājumu **52 468,35 EUR** apmērā.

1. **Par finansējuma piešķiršanu Eiropas inovāciju un tehnoloģiju institūta (EIT) inovāciju kopienas “Izejvielas” ietvaros atbalstīta pētniecības projekta *CO2CARBON* īstenošanai Rīgas Tehniskajā universitātē.**

**Latvijas Zinātnes padomes lietvedībā 2022.gada 18.jūlijā (reģistrācijas Nr.** **7-3-2.S-1478) tika saņemts Rīgas Tehniskās universitātes** pieteikums par atbalsta piešķiršanu EIT inovāciju kopienas “Izejvielas” (*Raw Materials*) atbalstīta pētniecības projekta “*Oglekļa nanomateriālu rūpnieciska izgatavošana no oglekļa dioksīda (CO2) emisijām” (****CO2CARBON****)* īstenošanai.Pieteikums par atbalsta piešķiršanu projekta ***CO2CARBON*** īstenošanai atbilst MK noteikumu Nr.259 prasībām. Projekta ***CO2CARBON*** kopējās izmaksas ir **98 533,00 EUR**, tai skaitā EIT finansējums **68 974,00 EUR** apmērā. Projekta ***CO2CARBON*** īstenošanai ir pieprasīts valsts budžeta finansējums **29 559,00 EUR** apmērā.

|  |  |  |  |  |  |  |
| --- | --- | --- | --- | --- | --- | --- |
| **Projekta nosaukums/ akronīms** | **Projekta iesniegums** | **Projekta īstenošanas laiks** | **Institūcija/ projekta vadītājs** | **Projekta veids/**  **finansējums (EUR) uz projekta īstenošanas laiku** | **Atbilstība MK 26.05.2015. noteikumiem Nr.259** | **Priekšlikumi finansējuma piešķiršanai** |
| *Oglekļa nanomateriālu rūpnieciska izgatavošana no oglekļa dioksīda (CO2) emisijām/*  ***CO2CARBON*** | 18.07.2022. | 01.06.2022.-31.12.2022. | Rīgas Tehniskā universitāte/  Maija Ābelīte | **Pētniecības projekts/**  **Projekta kopējās izmaksas:**  98 533,00 EUR,  **Latvijas valsts budžeta dotācija:**  29 559,00 EUR,  **EIT finansējums:**  68 974,00 EUR,  **Atbalsta pretendenta paša finansējums:** 0,00 EUR. | Atbilst | Priekšlikumi komisijas lēmumam:  piešķirt valsts budžeta finansējumu projekta īstenošanai 29 559,00 EUR ar avansa maksājumu 23 647,20 EUR apmērā. |

**Lēmums Nr.5:**

Pamatojoties uz MK noteikumu Nr.259 4.1.8. apakšpunktu un 19.8. apakšpunktu, piešķirt Rīgas Tehniskajai universitātei valsts līdzfinansējumu projekta “*Oglekļa nanomateriālu rūpnieciska izgatavošana no oglekļa dioksīda (CO2) emisijām” (****CO2CARBON****)* īstenošanai **29 559,00 EUR** apmērā, ar avansa maksājumu **23 647,20 EUR** apmērā.

1. **Par papildu līdzfinansējuma piešķiršanu Eiropa Partnerības *Key Digital Technologies* projekta *EdgeAI* īstenošanai Elektronikas un datorzinātņu institūtā.**

**Latvijas Zinātnes padomes lietvedībā 2022.gada 15.septembrī (reģistrācijas Nr. 9-1-1.S-1977)** **tika saņemts Elektronikas un datorzinātņu institūta iesniegums par papildus līdzfinansējuma piešķiršanu Eiropa Partnerības “*Key Digital Technologies*” atbalstītā projekta “*Edge AI Technologies for Optimised Performance Embedded Processing*” (*EdgeAI*) īstenošanai. Iesniegumā norādīts, ka projekta *EdgeAI* Vācijas partneri ir pieņēmuši lēmumu neuzsākt projektu nacionālā līmenī, kā rezultātā projekta *EdgeAI* koordinators sadarbībā ar projekta *EdgeAI* pārraugu ir ierosinājuši Elektronikas un datorzinātņu institūtam nodrošināt piegādes ķēdes “Mobility” realizāciju, pārņemt atbilstošos Vācijas partneru izpildei paredzētos uzdevumus un VC4.2 demonstratora izveides līderību. Līdz ar to Elektronikas un datorzinātņu institūts lūdz palielināt plānoto līdzfinansējumu Eiropas Partnerības “*Key Digital Technologies*” projekta*****EdgeAI* īstenošanai par 299 999,38 EUR.**

**Komisijas priekšsēdētāja vietniece, Latvijas pārstāve Eiropa Partnerības “*Key digital technologies*”** **Publisko iestāžu padomē (*Public Authorities Board (PAB)*) Lauma Sīka apstiprina, ka Eiropa Partnerības “*Key digital technologies*” 2021. gada konkursā finansēšanai apstiprinātajā projektā *EdgeAI* tiek veikta partneru nomaiņa un 2022.gada novembrī plānota Publisko iestāžu padomes (*Public Authorities Board (PAB)*) sanāksme, kurā tiks izskatīti jautājumi par dalībnieku nomaiņu atsevišķos Eiropa Partnerības “*Key digital technologies*” 2021.agada projektu konkursā īstenošanai atbalstītajos projektos, tostarp projektā *EdgeAI,* kā arī precizēti projektu dalībniekiem piešķirtie finansējuma apmēri. Komisijas priekšsēdētāja vietniece L. Sīka vērš uzmanību, ka, indikatīvi palielinot līdzfinansējumu Apvārsnis Eiropa partnerības “*Key Digital Technologies*” projekta*****EdgeAI* īstenošanai par 299 999,38 EUR, netiek pārsniegts 2022.gada 11.jūlija komisijas sēdē (protokols Nr. 2022/3, lēmums Nr. 1) indikatīvi plānotais Latvijas valsts budžeta finansējums Eiropa Partnerības “*Key Digital Technologies*” 2021.projektu konkursā atbalstīto projektu Latvijas dalībniekiem.**

**Lēmums Nr. 6:**

**Indikatīvi palielināt plānoto Latvijas valsts budžeta līdzfinansējumu Elektronikas un datorzinātņu institūtam Eiropa Partnerības “*Key Digital Technologies*” atbalstītā projekta “*Edge AI Technologies for Optimised Performance Embedded Processing*” *(EdgeAI*) īstenošanai par 299 999,38 EUR, ja Eiropa Partnerības “*Key digital technologies*” Publisko iestāžu padome (*Public Authorities Board* (*PAB*)) pieņems lēmumu par izmaiņām projekta *EdgeAI* dalībnieku sastāvā un tiem piešķirto finansējumu.**

1. **Par Latvijas Zinātnes padomes dalību Eiropas Partnerības *Innovative SME (Eurostars)* projektu konkursā.**

**Komisijas sekretāre M. Bundule informē, ka 2022.gada jūlijā tika atvērts Eiropas Partnerības *Innovative SME (Eurostars)* trešais projektu konkurss ar projektu iesniegšanas termiņu 2022.gada 15.septembrī. Eiropas Partnerībā piedalās 37 valstu pētniecību finansējošās organizācijas.**

**Projektu pieteicēji: konkursā projektu pieteikumus var iesniegt sīkie, mazie un vidējie uzņēmumi (MVU) inovatīvu produktu, pakalpojumu vai tehnoloģiju izstrādei, nodrošinot projektā izstrādātā produkta, tehnoloģijas vai pakalpojuma virzību uz komercializāciju. Inovatīvie MVU projektā var iesaistīt pētniecības organizācijas (zinātniskie institūti, universitātes) un lielos uzņēmumus. Priekšlikums – atļaut Latvijas Zinātnes padomei ieguldīt konkursa budžetā 600 000 EUR ar mērķi piešķirt atbalstu divu sekmīgu projektu Latvijas dalībniekiem.**

**Informācijai: *Eurostars* otrajā projektu konkursā, kas norisinājās 2022.gada martā, tika iesniegti 14 projektu pieteikumi ar Latvijas dalībniekiem. Latviju pārstāvēja 16 dažādi pieteicēji – 7 pētniecības organizācijas un 9 uzņēmumi. Projektu konkursā netika atbalstīti projekti, kuru izstrādē piedalījās Latvijas dalībnieki.**

**Lēmums Nr. 7:**

**Pamatojoties uz MK noteikumu Nr.259 19.2.apakšpunktu, atbalstīt Latvijas Zinātnes padomes dalību Eiropas Partnerības *Innovative SME (Eurostars)* 3.projektu konkursā 2022.gadā.**

**Plānot Latvijas valsts budžeta finansējumu dalībai Eiropas Partnerības *Innovative SME (Eurostars)* 3. projektu konkursā indikatīvi 600 000 EUR apmērā, kas var sniegt atbalstu 2 sekmīgu projektu Latvijas dalībniekiem.**

1. **Par Latvijas Zinātnes padomes dalību *EUREKA* Klasteru programmas klastera *Xecs* projektu konkursā.**

**Komisijas sekretāre M. Bundule informē, ka *EUREKA* Klasteru programmas klasteris *Xecs* ir izsludinājis otro projektu konkursu. *Xecs* klasteri veido un vada *EUREKA* sadarbībā ar trīs *ECS* asociācijām – *AENEAS*, *Inside* un *EPoSS*, un klasterī piedalās 22 valstu pētniecību finansējošas institūcijas.**

**Klastera mērķis: paātrināt ilgtspējīgas rūpnieciskās inovācijas tempu elektronikas komponentu un sistēmu (*Electronics Components & Systems; ECS*) jomā.** ***Xecs* klasteris atbalsta projektus, kas ir saistīti ar ECS, kā arī ar mikro un nanoelektroniku balstītām sistēmām un lietojumprogrammām.**

**Konkursa norise: konkursa atvēršana 2022.gada 29.septembrī. Projektu pieteikumu iesniegšana norisinās divās kārtās – projekta idejas iesniegšanas termiņš ir līdz 2023.gada 23.februārim, savukārt pilna projekta iesniegšanas termiņš ir līdz 2023.gada 25.maijam.**

**Projektu pieteicēji: MVU, lielie uzņēmumi un zinātniskās institūcijas.**

**Lēmums Nr. 8:**

**Pamatojoties uz MK noteikumu Nr.259 19.2.apakšpunktu, atbalstīt Latvijas Zinātnes padomes dalību *EUREKA* klasteru programmas klastera *Xecs* otrajā projektu konkursā 2022.gadā.**

**Plānot Latvijas valsts budžeta finansējumu dalībai EUREKA klasteru programmas klastera *Xecs* otrajā projektu konkursā indikatīvi 600 000 EUR apmērā, kas var sniegt atbalstu 2 projektu īstenošanai.**

1. **Par Latvijas Zinātnes padomes dalību Eiropas Partnerības *Water4All* projektu konkursā.**

**Komisijas loceklis Uldis Berķis informē, ka 2022.gada septembrī tiek atvērts Eiropas Partnerības *Water4All* projektu konkurss hidroloģisko procesu izpētei, lai nodrošinātu efektīvāku ārkārtas situāciju izraisīto ūdens problēmu pārvaldību. Partnerībā piedalās 29 valstu pētniecību finansējošās organizācijas.**

**Konkursa norise: konkursa atvēršana 2022.gada 1.septembrī. Projektu pieteikumu iesniegšana norisinās divās kārtās – projekta idejas iesniegšanas termiņš ir līdz 2022.gada 31.oktobrim, savukārt pilna projekta iesniegšanas termiņš ir līdz 2023.gada 20.martam.**

***Water4All* konkursa tematika: ūdens resursu pārvaldība - noturība, adaptācija un ietekmes mazināšana hidroklimatisko ekstrēmo notikumu gadījumā, un atbilstošie pārvaldības rīki:**

**- *Resilience, adaptation and mitigation to hydroclimatic extreme events;***

***- Tools for water management - in the context of hydroclimatic extreme events;***

***- Improved water governance in the context hydroclimatic extreme events and international contexts.***

**Potenciālie Latvijas dalībnieki: Latvijas Universitātes Ģeogrāfijas un zemes zinātņu fakultāte, Rīgas Tehniskā universitāte, universitāšu Vadības un ekonomikas fakultātes, Latvijas Biozinātņu un tehnoloģiju universitāte, kā arī komersanti, kuru saimnieciskā darbība saistīta ar ūdens resursu pārvaldību, būvniecību un lauksaimniecību.**

**Lēmums Nr. 9:**

**Pamatojoties uz MK noteikumu Nr.259 19.2.apakšpunktu, atbalstīt Latvijas Zinātnes padomes dalību Eiropas Partnerības *Water4All* 2022.gada projektu konkursā.**

**Plānot Latvijas valsts budžeta finansējumu dalībai Eiropas Partnerības *Water4All* 2022.gada projektu konkursā indikatīvi 500 000 EUR apmērā, kas var sniegt atbalstu 2 projektu īstenošanai.**

1. **Par Latvijas Zinātnes padomes dalību Eiropas Partnerības *DUT* projektu konkursā.**

**Komisijas loceklis Uldis Berķis informē, ka 2022.gadā tiek plānots atvērt Eiropas Partnerības *DUT* (*Driving Urban Transitions*) projektu konkursu ar pilsētu ilgtspējīgu attīstību saistītā jomā. Partnerībā piedalās 27 valstu 60 pētniecību un inovāciju finansējošās organizācijas.**

**Konkursa norise: konkursa atklāšana 2022.gada 21.septembrī. Projektu pieteikumu iesniegšana norisinās divās kārtās – projekta idejas iesniegšanas termiņš ir līdz 2022.gada 22.novembrim, savukārt pilna projekta iesniegšanas termiņš ir līdz 2023.gada 3.maijam.**

**2022.gada konkursa tēmas:**

**- Enerģētika (*Positive Energy Districts Pathway*);**

**- Transports (*15-Minutes CityPathway (15mC)*);**

**- Pārstrādes tehnoloģijas, resursu ekonomija (*Circular Urban Economies Pathway*).**

**Potenciālie Latvijas dalībnieki: Rīgas Tehniskā universitāte, Latvijas Universitātes Ģeogrāfijas un zemes zinātņu fakultāte, universitāšu Vadības un ekonomikas fakultātes, Latvijas Biozinātņu un tehnoloģiju universitāte, komersanti, kuru saimnieciskā darbība ir saistība ar pilsētu ekonomiku, Latvijas Mākslas akadēmija, Banku augstskola un Rīgas Stradiņa universitāte.**

**Lēmums Nr. 10:**

**Pamatojoties uz MK noteikumu Nr.259 19.2.apakšpunktu, atbalstīt Latvijas Zinātnes padomes dalību Eiropas Partnerības *DUT* 2022.gada projektu konkursā.**

**Plānot Latvijas valsts budžeta finansējumu dalībai Eiropas Partnerības *DUT* 2022.gada projektu konkursā indikatīvi 600 000 EUR apmērā, kas var sniegt atbalstu 2 projektu īstenošanai.**

1. **Par atbalstāmo projektu skaitu** ***ERA-NET Cofund TRANSCAN 3, NEURON Cofund 2, JPND, ERA PerMed* un *JPI AMR Action* 2022.gada projektu konkursos.**

**Komisijas sekretāre Maija Bundule informē komisiju par *ERA-NET Cofund TRANSCAN 3, NEURON Cofund 2, JPND, ERA PerMed* un *JPI AMR Action* 2022.gada projektu konkursos uzņemtajām saistībām piešķirt finansējumu sekmīgo** projektu īstenošanai**, prognozēto atbalstāmo projektu skaitu un konkursu rezultātiem. Komisijas sekretāre M. Bundule izsaka priekšlikumu precizēt šajos konkursos uzņemto saistību apmēru atbilstoši Latvijas dalībnieku sekmēm *ERA-NET Cofund* *TRANSCAN 3, NEURON Cofund 2, JPND, ERA PerMed* un *JPI AMR Action* konkursos un *ERA-NET Cofund* konsorciju sanāksmēs īstenošanai rekomendēto projektu skaitam un to Latvijas dalībniekiem nepieciešamā finansējuma apmēram, kas norādīts tabulā Nr.1.:**

**Tabula Nr.1.**

|  |  |  |  |  |  |  |  |
| --- | --- | --- | --- | --- | --- | --- | --- |
| **ERA-NET Cofund** | **Zinātnes nozare** | **Konkursā uzņemtās saistības** | **Konkursa 1. kārtā iesniegti projekti** | **Konkursa 2. kārtā iesniegti projekti** | **Rekomendētais atbalstāmo projektu skaits** | **Projektu īstenošanai pieprasītais finansējums** | **Sekmīgo projektu dalībnieki** |
| **TRANSCAN-3** | Vēža izpēte | 420.000 EUR – 2 projekti | 8 | 3 | 2 | 420.000 EUR  (t.sk. 71.000 H2020 *top-up*) | Latvijas Universitāte; Rīgas Stradiņa universitāte |
| **NEURON Cofund 2** | Neiroloģija | 600.000 EUR – 2 projekti | 3 | 3 | 0 | 0 |  |
| **JPND** | Neirodeģeneratīvās slimības | 600.000 EUR – 2 projekti | 4 | 3 | 3 (TOP 11) | 898 955 EUR | Latvijas Universitāte; Rīgas Stradiņa universitāte (2) |
| **ERA PerMed** | Personālā medicīna | 600.000 EUR – 2 projekti | 10 | 3 | 1 (TOP 10) | 300 000 EUR | Latvijas Biomedicīnas pētījumu un studiju centrs |
| **JPI AMR Action** | Antimikrobiālā rezistence | 600.000 EUR – 2 projekti | 9 | 4 | 3 (A līmenis) | 900 000 EUR | Latvijas Universitāte; Latvijas Organiskās sintēzes institūts (2) |
| **Kopā** |  | **10 projekti -**  **2 820 000 EUR** | **34** | **16** | **9 projekti** | **2 518 955 EUR** |  |

**Lēmums Nr. 11:**

**Pamatojoties uz MK noteikumu Nr.259 19.2.apakšpunktu, veikt plānotā Latvijas valsts budžeta finansējuma dalībai *ERA-NET Cofund* projektu *TRANSCAN 3, NEURON Cofund 2, JPND, ERA PerMed* un *JPI AMR Action* konkursos pārdali šādā apmērā:**

1. ***TRANSCAN-3* 2022.gada projektu konkursā 420 000,00 EUR apmērā, kas var sniegt atbalstu 2 projektu īstenošanai.**
2. ***JPND* 2022.gada projektu konkursā 898 955,00 EUR apmērā, kas var sniegt atbalstu 3 projektu īstenošanai.**
3. ***PERMED* 2022.gada projektu konkursā 300 000,00 EUR apmērā, kas var sniegt atbalstu 1 projektu īstenošanai.**
4. ***AMR* 2022.gada projektu konkursā 900 000,00 EUR apmērā, kas var sniegt atbalstu 3 projektu īstenošanai.**
5. **Par dalību COST akcijās.**

*COST* nacionālā koordinatore M. Bundule informē, ka saņemti divdesmit septiņi pieteikumi dalībai deviņpadsmit *COST* akcijās un īsi raksturo katru no pieteikumiem. Izvērtējot iesniegumiem pievienoto informāciju (kandidāta CV un pētniecības vai profesionālās darbības virzienu) ir priekšlikums nominēt šādus divdesmit sešus pieteikumu iesniedzējus deviņpadsmit *COST* akciju Vadības komitejās saskaņā ar pievienoto sarakstu:

Tabula Nr.2.

|  |  |  |  |  |  |  |
| --- | --- | --- | --- | --- | --- | --- |
| Nr. | Akcijas Nr. | Nosaukums | Akcijas darbības laiks | Pieteikuma iesniedzējs | Institūcija | Priekšlikums nominācijai |
| 1. | CA21103 | *Implementation of Circular Economy in Built Environment* | 27.10.2022. - 26.10.2026. | **Antra Viļuma** | Rīgas Tehniskā universitāte | Akcijas vadības komitejā ir RTU pārstāvis, tādēļ ieteikt iesaistīties akcijas darba grupās reģistrējoties *COST* programmas tīmekļa vietnē |
| 2. | **Dzintra Atstāja** | Banku augstskola, Rīgas Stradiņa universitāte | Pārstāvis akcijas vadības komitejā |
| 3. | CA21107 | *Work inequalities in later life redefined by digitalization* | 20.10.2022. - 19.10.2026. | **Aija Kļaviņa** | Latvijas Sporta pedagoģijas akadēmija | Pārstāvis akcijas vadības komitejā |
| 4. | CA21116 | *Identification of biological markers for prevention and translational medicine in pancreatic cancer* | 11.10.2022. - 10.10.2026. | **Aldis Puķītis** | P.Stradina klīniskā universitātes slimnīca | Pārstāvis akcijas vadības komitejā |
| 5. | **Viktorija Mokricka** | P.Stradiņa klīniskā universitātes slimnīca | Pārstāvis akcijas vadības komitejā |
| 6. | CA21117 | *The role of IMMUnity in tackling PARKinson’s disease through a Translational NETwork* | 20.09.2022. - 19.09.2026. | **Vladimirs Piļipenko** | Latvijas Universitāte | Pārstāvis akcijas vadības komitejā |
| 7. | CA21124 | *Lifting farm animal lives - laying the foundations for positive animal welfare* | 04.11.2022. - 03.11.2026. | **Tatjana Tambovceva** | Rīgas Tehniskā universitāte | Pārstāvis akcijas vadības komitejā |
| 8. | **Margarita Terentjeva** | Latvijas Lauksaimniecības universitāte | Pārstāvis akcijas vadības komitejā |
| 9. | CA21126 | *Carbon molecular nanostructures in space* | 27.10.2022. - 26.10.2026. | **Juris Kalvāns** | Ventspils Augstskola | Pārstāvis akcijas vadības komitejā |
| 10. | CA21133 | *Globalization, Illicit Trade, Sustainability and security* | 14.10.2022. - 13.10.2026. | **Jānis Grasis** | Rīgas Stradiņa universitāte | Pārstāvis akcijas vadības komitejā |
| 11. | CA21137 | *Ethics in Dementia* | 18.10.2022. - 17.10.2026. | **Karina Palkova** | Rīgas Stradiņa universitāte | Pārstāvis akcijas vadības komitejā |
| 12. | CA21145 | *European Network for diagnosis and treatment of antibiotic-resistant bacterial infections* | 06.10.2022. - 05.10.2026. | **Agnese Brangule** | Rīgas Stradiņa universitāte | Pārstāvis akcijas vadības komitejā |
| 13. | CA21148 | *Research and International Networking on Emerging Inorganic Chalcogenides for photovoltaics* | 06.10.2022. - 05.10.2026. | **Aivars Vembris** | LU Cietvielu fizikas institūts | Pārstāvis akcijas vadības komitejā |
| 14. | CA21149 | *Reducing acrylamide exposure of consumers by a cereals supply-chain approach targeting asparagine* | 18.10.2022. - 17.10.2026. | **Iveta Pugajeva** | BIOR | Pārstāvis akcijas vadības komitejā |
| 15. | CA21167 | *Universality, diversity and idiosyncrasy in language technology* | 23.09.2022. - 22.09.2026. | **Inguna Skadiņa** | SIA TILDE; LU, LUMII | Pārstāvis akcijas vadības komitejā |
| 16. | CA21105 | *Blastocystis under One Health* | 26.10.2022. - 25.10.2026. | **Renāte Ranka** | Latvijas Biomedicīnas pētījumu un studiju centrs | Pārstāvis akcijas vadības komitejā |
| 17. | CA21119 | *International network for harmonization of atmospheric aerosol retrievals from ground based photometers* | 25.10.2022. - 24.10.2026. | **Iveta Šteinberga** | Latvijas Universitāte | Pārstāvis akcijas vadības komitejā |
| 18. | CA21122 | *Promoting Geriatric Medicine in countries where it is still emerging* | 02.11.2022. - 01.11.2026. | **Andrejs Šķesters** | Rīgas Stradiņa universitāte | Pārstāvis akcijas vadības komitejā |
| 19. | CA21126 | *Carbon molecular nanostructures in space* | 27.10.2022. - 26.10.2026. | **Pāvels Sarajevs** | Daugavpils Universitāte | Pārstāvis akcijas vadības komitejā |
| 20. | CA21128 | *Proton Bron Nuclear fusion: from energy production to medical applications* | 24.10.2022. - 23.10.2026 | **Edgars Elsts** | Cietvielu fizikas instituts | Pārstāvis akcijas vadības komitejā |
| 21. | CA21133 | *Globalization, Illicit Trade, Sustainability and Security* | 14.10.2022. - 13.10.2026. | **Māris Jurušs** | Rīgas Tehniskā universitāte | Pārstāvis akcijas vadības komitejā |
| 22. | CA21157 | *European Network for Innovative Woody Plant Cloning* | 24.10.2022. - 23.10.2026. | **Baiba Krivmane** | Latvijas Valsts mežzinātnes institūts Silava | Pārstāvis akcijas vadības komitejā |
|  |  |  |
| 23. | CA21152 | *Implementation Network Europe for Cancer Survivorship Care* | 26.10.2022. - 25.10.2026 | **Dina Bēma** | Latvijas Universitāte | Pārstāvis akcijas vadības komitejā |
| 24. | **Guna Bērziņa** | Rigas Stradiņa universitāte | Pārstāvis akcijas vadības komitejā |
| 25. | CA21166 | *Social Sciences and Humanities for Transformation and Climate Resilience* | 26.09.2022. - 25.09.2026 | **Alisa Koroļova** | Rīgas Tehniskā universitāte | Pārstāvis akcijas vadības komitejā |
| 26. | CA21167 | *Universality, diversity and idiosyncrasy in language technology* | 23.09.2022. - 22.09.2026. | **Baiba Valkovska** | LU Matemātikas un informātikas institūts | Pārstāvis akcijas vadības komitejā |

**Lēmums Nr.12:**

Pamatojoties uz MK noteikumu Nr.259 19.3.apakšpunktu apstiprināt Tabulā Nr.2. norādītos divdesmit sešus Latvijas pārstāvjus deviņpadsmit COST akciju vadības komitejās.

Pielikumā: prezentācija “Latvijas dalība “Apvārsnis Eiropa”” uz 7 (septiņām) lpp.

Sēdes vadītājs Dmitrijs Stepanovs pasludina sēdi par slēgtu plkst. 11.10.

Sēdi vadīja D. Stepanovs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Protokolēja E. Zeidlere \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_